पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। पंचायती राज विभाग ने जिला परिषद में कनिष्ठ लिपिक (एलडीसी) सीधी भर्ती के लिए दस्तावेजों की जांच के लिए दूसरी सूची जारी करने के बावजूद रविवार को जांच केंद्र पर अभ्यर्थियों की आवाजाही कम रही। जिला परिषद ने रविवार को 810 अभ्यर्थियों को दस्तावेजों की जांच के लिए बुलाया था, लेकिन शाम तक केवल 184 अभ्यर्थी ही दस्तावेजों की जांच कराने पहुंचे। दस्तावेजों की जांच कराने के लिए लगातार अभ्यर्थी के कम पहुंचने से अधिकारियों की दिक्कत बढ़ गई है।
गौरतलब है कि पहली सूची में भी 2534 अभ्यर्थी बुलाएं गए थे, लेकिन 875 अभ्यर्थियों ने ही दस्तावेजों की जांच करवाई थी। जबकि एलडीसी के 1016 पदों पर भर्ती होनी है। ऐसे में पंचायती राज विभाग को दुबारा 3234 अभ्यर्थियों की सूची जारी करने पड़ी। दूसरी सूची में शामिल अभ्यर्थियों के दस्तावेजों की जांच 12 जून तक होगी।
जिला परिषद के अतिरिक्त ब्लॉक प्रारंभिक शिक्षा अधिकारी दिनेश शर्मा ने बताया कि दूसरी सूची में शामिल अभ्यर्थियों के दस्तावेजों की जांच रविवार से शुरु करवा दी है। लेकिन शाम तक 810 में से 184 अभ्यर्थी ही दस्तावेजों की जांच करवाने पहुंचे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn